Poppie-moord: Vonnisverrigtinge hervat | Maroela Media
Regter Bert Bam het Louisa (46) en Kobus (44) in Desember verlede jaar in die hooggeregshof skuldig bevind op aanklag van moord [op Poppie] en twee aanklagte van kindermishandeling [op Poppie en ŉ vyfjarige seun]. Die mishandeling het oor die tydperk van September 2015 tot Oktober 2016 gestrek, in Orania in die Noord-Kaap en Brits in Noordwes.
Die vonnisverrigtinge was vir 28 Februarie op die hooggeregshof se rol geplaas, maar is tot 18 April uitgestel aangesien Kobus se regverteenwoordiger mediese behandeling moes ondergaan. Kobus moes wel vir die verrigtinge dié dag in die hof verskyn sodat die uitstel bekragtig kon word. Hy het toe glo probeer om in die aanhoudingselle sy eie lewe te neem deur vermoedelik ŉ skoonmaakmiddel te drink. Toe hy in die hof moes verskyn, het hy inmekaargesak en is met ŉ ambulans na ŉ hospitaal geneem.
Op 18 April is die vonnisverrigtinge egter weer uitgestel, aangesien die staat en Kobus se regspan nie ŉ kenner se verslag wou aanvaar wat ter versagting van Louisa se vonnis sou dien nie.
Adv. Adrian Nel, vir Louisa, het aangevoer die spesialisgetuie wou “om verskeie redes” anoniem bly en nie in die regbank getuig nie.
Hy het uitstel versoek om ŉ ander getuie, hetsy ŉ proefbeampte of ŉ sielkundige wat bereid is om te getuig, te kry wat Louisa se posisie beter voor die hof kan stel.
24 Mei = Donderdag.
Dit is hartseer dat so ‘n klein mensie soveel onnodige pyn moes verduur. Mag geregtigheid geskied.
Maak asb vandag net klaar met hierdie saak.
Waar is Judge Desai??? Hy sal sorg dat regverdigheid in die saak skiet
Ai, daai ou lyfie… :(
Aster · 11 maande gelede
Ek kyk so na die pratige foto van klein Poppie. Maggies, sy was nou ‘n beeldskone dogtertjie. My hart is so seer as ek na haar blou ogies kyk. Ek kan nog steeds nie glo dat ouers so hard en wreed kan wees teenoor hulle eie vlees en bloed nie…Mag hulle lewenslank in die tronk sit!
Regter Desai is in die Kaap!!!!! Moet asb nie vir Regter Bam onderskat nie. Hy is ‘n uitstekende regter en weet presies wat hy doen. Hierdie mense gaan baie lank sit glo my.
Lewenslank gekry en 10 jaar vir mishandling.